钦定古今图书集成/明伦汇编/氏族典/第082卷 > 吴羽文
## 钦定古今图书集成/明伦汇编/氏族典/第082卷 > 吴羽文

按《明外史邹维琏传》：“维琏，江西新昌人。为官素清严，
赵南星知其贤，调为稽勋司郎中。时言路横恣，凡用
吏部郎，必咨其同乡居言路者。给事中傅櫆、陈良训、
章允儒以南星不先咨己，大怒。及维琏调考功，櫆等
益怒，交章力攻。又以江西有吴羽文，例不当用两人，
迫羽文去。至崇祯六年，始复出。历考功文选郎中，数”
与温体仁抵牾。贼毁皇陵，有诏肆赦。体仁令刑部尚
书冯英以《逆案》入诏内。羽文执止之，而议起钱龙锡、
李邦华等。侦事者诬羽文纳二人赇，下狱。羽文用高
凤翔为大名知府。凤翔故尝坐小事，言者复谓其徇
私，坐谪戍。侍郎吴甡等交荐，复官，未赴，卒。羽文，字长
卿，南昌人。万历四十一年进士。